
ДО 
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС


ОТНОСНО: Даване на съгласие Община Бургас да подпише партньорско споразумение за изпълнението на проект YALA (Youth Advocacy for Local Affairs – Младежко застъпничество по местните въпроси), финансиран по Програма INTERREG NEXT Черноморски басейн 2021–2027.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

С Решение на Общински съвет Бургас по т. 60/Протокол 11/25.06.2024г., е дадено съгласие Община Бургас да кандидатсва като партньор по проекта YALA (Youth Advocacy for Local Affairs – Младежко застъпничество по местните въпроси), финансиран по Програма INTERREG NEXT Черноморски басейн 2021–2027, както и да осигури съфинансиране в размер на 2% от бюджета на проектното предложение, а именно 2 559,44 евро.
Проектът е одобрен за финансиране с частична ревизия на финансовите параметри по изискване на Съвместния секретариат на програмата. 
За стартиране на проекта е необходимо всички партньори по проекта да подпишат партньорско споразумение, с което се определят процедурните правила за съвместно изпълнение, както и отношенията между участващите страни.
Съгласно партньорското споразумение всяка страна трябва да осигури съфинансиране в размер на 10%. Осем процента (8%) от тези средства са безвъзмездна финансова помощ, които ще се осигурят от Националния орган на програмата – Министерство на регионалното развитие и благоустройство, а два процента (2 %) са собствен принос на Община Бургас. 
Предвиденият бюджет за Община Бургас и собственото участие се определят, както следва:
1. Общ бюджет за Община Бургас по проекта – 123 648,00 евро;
2. Национално съфинансиране в размер на 8% от стойността на предвидения за Община Бургас бюджет – 9 891,84 евро;
3. Собствен принос в размер на 2% от стойността на предвидения за Община Бургас бюджет - 2472,96 евро;
С оглед спазване на срока за предоставяне на изискуемите документи по проекта 17.07.2025 г., следва да бъде допуснато предварително изпълнение на решението на основание чл.60, ал.1 от АПК.

Предвид изложеното и на основание чл. 21, ал. 1, т. 8 от Закона за местното самоуправление и местната администрация и в съответствие с Насоките за изпълнение на проекти по Програма ИНТЕРРЕГ Черно море 2021 – 2027, предлагам Общински съвет – Бургас да вземе следното


РЕШЕНИЕ:

1. Общински съвет – Бургас дава съгласие Община Бургас да подпише партньорско споразумение по Проект YALA (Youth Advocacy for Local Affairs – Младежко застъпничество по местните въпроси), който се финансира по Програма INTERREG NEXT Черноморски басейн 2021 - 2027
1. Общински съвет – Бургас дава съгласие Община Бургас да осигури  съфинансиране в размер на 2472,96 евро ЕВРО, представляващи 2% от бюджета на Община Бургас по проекта, разпределени за 18 месеца от датата на сключване на договор. 
1. На основание чл.60, ал.1 от АПК допуснато предварително изпълнение на решението по т.1, с оглед спазване срока за кандидатстване по проекта.

Приложения: 1.Партньорско споразумение 
2.Решение на Общински съвет Бургас по т. 60/Протокол 11/25.06.2024г.


С уважение,

ДИМИТЪР НИКОЛОВ
Кмет на Община Бургас

